กินยาคุมได้ 14 เม็ด เป็นยาคุมแบบ 21 เม็ดแต่กินไม่ค่อยเป็นเวลาหรือตรงเวลาแล้วมีเพศสัมพันธ์ใส่ถุงยางแต่ถุงยางแตกแล้วก็แตกในเพราะไม่รู้ว่าถุงยางแตกจะมีโอกาสท้องไหมคะแล้วถ้าจะไปซื้อยาคุมฉุกเฉินมากินจะมีผลข้างเคียงอะไรไหมคะ (ขออธิบายเรื่องยาคุมเพิ่มเติมค่ะมีวันหนึ่งลืมยาคุมไว้ที่บ้านแล้วมานอนห้องแฟนจากนั้นไปซื้อยาคุมแผงใหม่มากินไม่ใช่ยี่ห้อเดียวกันแต่เภสัชบอกว่าตัวยาชนิดเดียวกันกินแทนกันได้ วันนั้นวันพุธ ก็กินของวันพุธแล้ววันถัดมาก็กลับไปกินยาคุมแผงเดิมอันเก่าเริ่มวันพฤหัสวันพุธเว้นไว้ ยาคุมที่กินเเทนวันนั้นยี่ห้อ พรีม)
สวัสดีค่ะ หากทานยาคุมกำเนิดไปได้ 14 เม็ดแล้ว ยาคุมก็จะออกฤทธิ์ในการป้องกันการตั้งครรภ์ได้แล้ว โดยจะช่วยป้องกันการตั้งครรภ์ได้มากกว่า 99% แต่หากทานยาไม่ตรงเวลาในแต่ละวัน โดยมีความแตกต่างกันหลายชั่วโมง ก็จะทำให้ประสิทธิภาพลดลงไปได้ค่ะส่วนการนำยาคุมยี่ห้อพรีม (Preme) มาแทนยี่ห้อเดิม 1 วัน หากมีปริมาณฮอร์โมนที่เหมือนกัน คือมี cyproterone acetate 2 มิลลิกรัม และ Ethinylestradiol 0.035 มิลลิกรัม เช่น ยี่ห้อ Diane-35, B-lady เป็นต้น ก็จะสามารถทานแทนกันได้ ไม่มีผลต่อประสิทธิภาพในการคุมกำเนิด แต่หากมีปริมาณฮอร์โมนไม่เหมือนกัน ก็อาจมีผลต่อประสิทธิภาพได้ค่ะอย่างไรก็ตาม หากได้ทานไปตั้งแต่วันพุธ และได้มีเพศสัมพันธ์ในวันเสารหรืออาทิตย์วันนี้ ก็ไม่จำเป็นต้องทานยาคุมฉุกเฉินไปค่ะ เพราะจะไม่ได้ช่วยเพิ่มประสิทธิภาพแต่อย่างใด แต่อาจทำให้ได้รับผลข้างเคียงโดยไม่จำเป็นค่ะ